open-index/open-wikipedia-markdown huggingface dataset:
เจ้าพระยาจักรี

**เจ้าพระยาจักรี** เป็นราชทินนามบรรดาศักดิ์ไทยที่เริ่มใช้ตั้งแต่รัชสมัยสมเด็จพระบรมไตรโลกนาถ สำหรับขุนนางที่ดำรงตำแหน่งสมุหนายกสมัยอยุธยาและธนบุรี เจ้าพระยาจักรีที่สำคัญ เช่น
* พระยาจักรี (ข้าราชการในสมเด็จพระมหินทราธิราช) ในสมัยอยุธยา รัชสมัยสมเด็จพระมหินทราธิราช รับเป็นไส้ศึกให้พระเจ้าบุเรงนอง ทำให้เสียกรุงครั้งแรก
* เจ้าพระยาจักรี (ขุนเณร) ในรัชสมัยสมเด็จพระสรรเพชญ์ที่ 9 ชาวบ้านเรียกกันว่า ‘จักรีเตี้ย’ 
* เจ้าพระยาจักรี (ครุฑ) ท่านมีฉายาว่า ‘จักรีโรงฆ้อง’ ผู้ให้ความอุปการะต่อสมเด็จพระเจ้ากรุงธนบุรีในวัยเยาว์
* เจ้าพระยาจักรี (หมุด) เป็นเจ้าพระยาจักรีคนแรกในแผ่นดินกรุงธนบุรี โดยท่านมีเชื้อสายเปอร์เซีย
* เจ้าพระยาจักรี (ทองด้วง) ต่อมาปราบดาภิเษกเป็นพระบาทสมเด็จพระพุทธยอดฟ้าจุฬาโลกมหาราช
เกิดวังปารุสก์

**เกิดวังปารุสก์** เป็นงานทรงนิพนธ์ใน พระเจ้าวรวงศ์เธอ พระองค์เจ้าจุลจักรพงษ์ เป็นหนังสืออัตชีวประวัติของพระองค์ มีเนื้อหาที่สอดแทรกเกร็ดประวัติศาสตร์ตลอดจนขนบธรรมเนียมประเพณีต่าง ทรงเล่าถึงสภาพชีวิตภายในราชสำนักตั้งแต่ พ.ศ. 2450-2492 ซึ่งเป็นเรื่องเกี่ยวกับการเมืองไทยในปลายรัชสมัยพระบาทสมเด็จพระจุลจอมเกล้าเจ้าอยู่หัว จนถึงรัชสมัยพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร รวมทั้งกล่าวถึงสภาพภูมิประเทศ การศึกษาและพระศาสนา นอกจากนี้ยังได้รวบรวมเรื่องราวเกี่ยวกับพระราชวงศ์ของประเทศอังกฤษ ตลอดจนพระราชพิธี พระราชวงศ์และประเพณีต่าง ๆ ของประเทศอื่น ๆ ในทวีปยุโรปและที่สำคัญยิ่งคือ การเป็นผู้จัดการแข่งรถ ซึ่งสร้างชื่อเสียงและเกียรติยศมาสู่ประเทศไทย

*เกิดวังปารุสก์* ยังทำยอดจำหน่ายติดอันดับขายดีหรือ "เบสท์เซลเลอร์" มียอดจำหน่ายนับหมื่นเล่ม ยังเป็นที่รู้จักกันดีในหมู่ชาวต่างชาติในภาคภาษาอังกฤษว่า *Brought Up in England* ที่แปลว่า "เติบโตในอังกฤษ"

เรื่องดังกล่าว ผู้นิพนธ์ยังได้ระบายความคับแค้นใจส่วนพระองค์หลายประการในฐานะที่พ่อเป็นเจ้าฟ้าและมีหม่อมแม่เป็นแหม่ม นอกจากขายดีแล้ว ยังสร้างเสียงวิพากษ์วิจารณ์อย่างรวดเร็วและปริศนา ถึงขนาดมีผู้ถกกันว่า ที่แต่งขึ้นมา บ้างก็ว่า เป็นการทวงวังปารุสก์ จึงใช้ชื่อว่า *เกิดวังปารุสก์*  แต่ไม่ใช่เช่นนั้น เพราะผู้ประพันธ์กล่าวว่า "วังปารุสก์เป็นศูนย์กลางอันสำคัญของรัฐบาลในสมัยเปลี่ยนแปลงการปกครอง พ.ศ. 2475 และต่อมาน่าจะมีคนรู้จักวังมากกว่ารู้จักข้าพเจ้า จึงเห็นว่า วังปารุสก์ จะสะดุดใจคน"

ในการพิมพ์ครั้งที่ 1 ประกอบด้วย
* เล่ม 1 สมัยสมบูรณาญาสิทธิราชย์ พิมพ์ครั้งที่ 1 สนพ.อุดม พ.ศ. 2493 
* เล่ม 2 สมัยประชาธิปไตย พิมพ์ครั้งที่ 1 สนพ.อุดม พ.ศ. 2494
* เล่ม 3 สมัยยุทธภัย พิมพ์ครั้งที่ 1 สนพ.อุดม พ.ศ. 2496
* เล่ม 4 ภาคผนวก อักษรานุกรม ของ เกิดวังปารุสก์เล่ม 1 สมัยสมบูรณาญาสิทธิราชย์ พิมพ์ พ.ศ. 2517

## อ้างอิง

หมวดหมู่:อัตชีวประวัติ
หมวดหมู่:วรรณกรรมไทย
ชะมวง

**ชะมวง** หรือ **ส้มโมง**  เป็นชื่อของต้นไม้ยืนต้นขนาดย่อมไปจนกระทั่งถึงขนาดกลางชนิดหนึ่งที่อยู่ในวงศ์ Clusiaceae พบได้ตามป่าร้อนชื้นทั่วไป เปลือกเรียบ สีน้ำตาลเข้มเกือบดำ มีน้ำยางสีเหลืองขุ่น ใบเดี่ยว ผิวใบเป็นมัน เนื้อใบหนา มีรสเปรี้ยว ดอกเป็นช่อขนาดเล็ก กลีบดอกแข็ง หนา ผลสด ทรงกลม ผิวเรียบมีพูตื้น ๆ รอบ ผลอ่อนสีเขียวอมเหลือง สุกแล้วมีสีเหลืองถึงส้ม ชอบขึ้นในดินกร่อยหรือดินชายทะเล
 250px|thumb|left|หมูชะมวงทางภาคตะวันออกของไทย
ชะมวงมีฤทธิ์เป็นยาสมุนไพร ใบและผลรสเปรี้ยว ใช้เป็นยาระบาย ฟอกโลหิต รากใช้แก้ไข้ ใบมีรสเปรี้ยว ใช้ปรุงอาหารได้หลายอย่าง เช่น ทางภาคตะวันออกใช้ปรุงรสเปรียวในหมูชะมวง ทางภาคใต้ นำไปใบใส่ปรุงรสเปรี้ยวในต้มเนื้อชะมวง
thumb|ผลชะมวง

## อ้างอิง

## แหล่งข้อมูลอื่น

หมวดหมู่:สกุลมังคุด
หมวดหมู่:พืชที่รับประทานได้
หมวดหมู่:สมุนไพร
ปรางค์นางผมหอม

**ปรางค์นางผมหอม** ตั้งอยู่ที่ อำเภอลำสนธิ จังหวัดลพบุรี ลักษณะเป็นปรางค์องค์เดียวโดด ๆ ก่อด้วยอิฐไม่โบกปูน เช่นเดียวกับเทวสถานปรางค์แขก ประตูเข้าภายในปรางค์ได้ ภายในปรางค์เป็นห้องโถง กรอบประตูสร้างด้วยแท่งหิน รอบ ๆ ปรางค์ยังมีก้อนหินขนาดใหญ่อยู่เกลื่อนกลาด ใกล้กันนั้น เป็นด่านกักสัตว์บ้านโคกคลีเป็นเนินดินมีซากอิฐ เข้าใจว่าเป็นวิหารหรือเจดีย์ ชาวบ้านเรียกโคกคลีน้อย สันนิษฐานว่าสถานที่แห่งนี้แต่เดิมเป็นเมืองโบราณ

## อ้างอิง

## แหล่งข้อมูลอื่น
* ปรางค์นางผมหอม เทวสถานศักดิ์สิทธิ์ ณ บ้านโคกคลี จังหวัดลพบุรี 

หมวดหมู่:โบราณสถานในจังหวัดลพบุรี
หมวดหมู่:สิ่งก่อสร้างในอำเภอลำสนธิ
ซิมไฟลา

**ซิมไฟลา** () มีอีกชื่อว่า **ตะขาบสวน** หรือ **ตะขาบเทียม** เป็นสัตว์ขาปล้องในดินที่อยู่ในชั้น **Symphyla** ในไฟลัมย่อย Myriapoda ซิมไฟลามีรูปร่างเหมือนตะขาบ แต่มีขนาดเล็กมาก ไม่เป็นพิษ และอาจหรือไม่อาจอยู่ในเคลดเดียวกันกับตะขาบ ปัจจุบันมีมากกว่า 200 ชนิดเท่าที่รู้จักทั่วโลก

ซิมไฟลาโดยหลักเป็นสัตว์กินพืชและเศษซาก อาศัยอยู่ลึกในดิน ใต้หิน ในไม้ที่ผุสลาย และในสถานที่ชื้นอื่น ๆ พวกมันวิ่งเร็ว เคลื่อนตัวได้อย่างรวดเร็วผ่านรูพรุนระหว่างอนุภาคของดิน และโดยทั่วไปจะพบได้ตั้งแต่ผิวดินลงไปถึงความลึกประมาณ  พวกมันกินพืชที่เน่าเปื่อย แต่ก็สามารถทำลายพื้นที่เกษตรกรรมด้วยการกินเมล็ด ราก และขนรากในดินเพาะปลูก เช่น *[[Scutigerella immaculata]]* ซิมไฟลาในสวน อาจเป็นศัตรูพืช ส่วนซิมไฟลาในสกุล *[[Hanseniella (myriapod)|Hanseniella]]* ถูกบันทึกว่าเป็นศัตรูพืชของอ้อยและสับปะรดในรัฐควีนส์แลนด์ บางชนิดพบในต้นไม้ และในถ้ำ *Symphylella* สปีชีส์หนึ่งได้แสดงว่าเป็นสัตว์นักล่าเป็นหลัก บางชนิดเป็น saprophagous คือกินซากพืชและสัตว์

## บันทึกฟอสซิลและวิวัฒนาการ
บันทึกฟอสซิลของซิมไฟลามีน้อยมาก คือค้นพบเพียงห้าชนิดเท่านั้น ทั้งหมดจัดอยู่ในสกุลที่มีชีวิตอยู่ บันทึกที่เก่าแก่ที่สุดของทั้งสองวงศ์พบในอำพันพม่าจากยุคครีเทเชียสตอนกลางประมาณ 99 ล้านปีก่อน จึงคาดว่าแยกวงศ์จากกันก่อนที่มหายุคมีโซโซอิกจะสิ้นสุด

แม้ว่าจะมีชื่อสามัญเป็นตะขาบ การศึกษาด้านสัณฐานวิทยาโดยทั่วไปจัดให้ซิมไฟลามีความใกล้ชิดกับกิ้งกือและ pauropod มากกว่าตะขาบ โดยจัดไว้ในเคลด Progoneata  การศึกษาระดับโมเลกุลแสดงผลลัพธ์ที่ขัดแย้งกัน โดยบางส่วนสนับสนุนเคลด Progoneata ในขณะที่บางส่วนจัดตำแหน่งซิมไฟลาให้สอดคล้องกับตะขาบหรือสัตว์ขาปล้องชนิดอื่น แม้ว่าบางส่วนได้รับการสนับสนุนในระดับอ่อนก็ตาม เคลดนี้เชื่อว่ามีเพียงชนิดเดียว

## อ้างอิง

### อ่านเพิ่ม
*
*
*
*

## แหล่งข้อมูลอื่น

* 

หมวดหมู่:สัตว์ขาปล้อง
ชั้นอะพลาโคฟอรา

**ชั้นอะพลาโคฟอรา** () เป็นชั้นหนึ่งในไฟลัมมอลลัสคาเป็นมอลลัสที่โบราณ ตัวคล้ายหนอน ไม่มีเปลือก อาศัยอยู่ตามโคลนใต้ทะเลหรือตามผิวของฟองน้ำ ตัวยาวประมาณ 1-40 มิลลิเมตร ไม่มีเท้าหรือถ้ามีจะมีขนาดเล็กมาก มีแมนเทิล ที่ผิวของแมนเทิลมีสปิคุลฝังอยู่ ด้านท้องมีร่องกลางท้องยาวตลอดตัวตัวอย่างเช่น Solenogaster
## อ้างอิง
* บพิธ จารุพันธุ์ และ นันทพร จารุพันธุ์. 2540. สัตววิทยา. กทม. สำนักหิมพ์มหาวิทยาลัยเกษตรศาสตร์

หมวดหมู่:สัตว์
หมวดหมู่:สัตว์ไม่มีกระดูกสันหลัง
หมวดหมู่:มอลลัสกา
ตลาดทุ่งเกวียน

**ตลาดทุ่งเกวียน** หรือ **กาดทุ่งเกวียน**คือตลาด ตั้งอยู่ริมทางหลวงแผ่นดินหมายเลข 11 ถนนสายเชียงใหม่-ลำปาง ซึ่งเป็นแหล่งจำหน่ายอาหารแปลกนานาชนิด โดยเฉพาะอาหารที่มาจากป่า (แต่ปัจจุบันนี้อาหารป่านั้นอาจจะมีน้อยลงกว่าสมัยก่อน) ตลาดแห่งนี้ถือว่าเป็นแหล่งท่องเที่ยวที่มีชื่อเสียงแห่งหนึ่งของอำเภอห้างฉัตร จังหวัดลำปาง

## แหล่งข้อมูลอื่น
*  "กาดทุ่งเกวียน" จิตวิญญาณที่หายไป
 
ทุ่งเกวียน
หมวดหมู่:สถานที่ท่องเที่ยวในจังหวัดลำปาง
หมวดหมู่:สิ่งก่อสร้างในอำเภอห้างฉัตร
มหาวิทยาลัยลอนดอน

**มหาวิทยาลัยลอนดอน** (; อักษรย่อโดยส่วนมาก Lond หรือในบางโอกาส LONDIN) เป็น มหาวิทยาลัยซึ่งประกอบด้วยวิทยาลัยซึ่งเป็นภาคีสมาชิกและเป็นมหาวิทยาลัยวิจัยตั้งอยู่ที่ลอนดอน ประเทศอังกฤษ จากข้อมูลในเดือนตุลาคม ค.ศ. 2018 มหาวิทยาลัยประกอบด้วยสถาบันการศึกษาที่เป็นวิทยาลัยภาคีสมาชิก 18 แห่ง, สถาบันการศึกษาและสถาบันวิจัยซึ่งขึ้นตรงต่อมหาวิทยาลัยโดยตรงอีกสามแห่ง ปัจุบันมหาวิทยาลัยลอนดอนมีนักศึกษาซึ่งในสังกัด University of London (Worldwide) โดยการศึกษาทางไกลมากกว่า 52,000 คนและ นักศึกษากำลังภายในวิทยาเขต 161,270 คนซึ่งสังกัดวิทยาลัยที่เป็นภาคีสมาชิกหรือสถาบันในสังกัดของมหาวิทยาลัย ทำให้มหาวิทยาลัยเป็นมหาวิทยาลัยที่ใหญ่ที่สุด
มหาวิทยาลัยก่อตั้งขึ้นโดยพระบรมราชานุญาตในปี ค.ศ. 1836 เพื่อเป็นทำหน้าที่ดำเนินการสอบและออกปริญญาบัตรแก่นักศึกษาได้รับประกาศนียบัตรจาก University College London และ King's College London และ "สถาบัน องค์กรหรือคณะบุคคลอื่น ๆ ที่จัดตั้งเพื่อจุดประสงค์ทางการศึกษา ที่อยู่ในพระนครหรือแห่งหนใดก็ภายใต้พระบรมโพธิสมภารแห่งสหราชอาณาจักร", หากนับจากวันที่ได้รับพระบรมราชาอนุญาตให้จัดตั้งมหาวิทยาลัยลอนดอนเป็นหนึ่งในสามสถาบันที่สามารถอ้างสิทธิ์ในความเป็นมหาวิทยาลัยที่เก่าแก่ที่สุดเป็นอันดับสามในประเทศอังกฤษและในปี ค.ศ. 1900 ทางมหาวิทยาลัยและวิทยาลัยในกำกับได้เปลี่ยนแปลงโครงสร้างไปเป็นสหพันธ์ซึ่งมีวิทยาลัยที่เป็นภาคีสมาชิกของมหาวิทยาลัย โดยปัจจุบันได้ดำเนินการภายใต้พระบรมราชโองการจัดตั้งฉบับที่สี่ซึ่งประกาศในปี ค.ศ. 1863 และอยู่ความควบคุมภายใต้พระราชบัญญัติมหาวิทยาลัยลอนดอน ค.ศ. 2018

## วิทยาลัยและสถาบันในสังกัด
เมื่อเดือนตุลาคม ค.ศ. 2018 มหาวิทยาลัยลอนดอนเป็นองค์กรสหพันธ์ที่ประกอบจากองค์กรร่วม 18 องค์กร อาทิ มหาวิทยาลัยคอลเลจลอนดอน (UCL), ราชวิทยาลัยแห่งลอนดอน (KCL), วิทยาลัยเศรษฐศาสตร์และรัฐศาสตร์แห่งลอนดอน (LSE), วิทยาลัยบูรพศึกษาและอาฟริกาศึกษา (SOAS), วิทยาลัยเบอร์เบค, วิทยาลัยโกลด์สมิทส์, วิทยาลัยธุรกิจลอนดอน (LBS), วิทยาลัยควีนแมรี, วิทยาลัยรอยัลฮอลโลเวย์ และวิทยาลัยสุขภาพและเวชศาสตร์เขตร้อน (LSHTM) ส่วนหนึ่งในวิทยาลัยที่เป็นที่รู้จักดีที่สุดคือ วิทยาลัยอิมพีเรียลลอนดอน ได้ออกจากมหาวิทยาลัยลอนดอนไปแล้วอย่างเป็นทางการ ระหว่างการฉลองครบรอบหนึ่งศตวรรษของมหาวิทยาลัย เมื่อ 9 กรกฎาคม ค.ศ. 2007
thumb|อาคาร Senate House ที่ตั้งของมหาวิทยาลัยลอนดอน
บัณฑิตจากมหาวิทยาลัยลอนดอนอาจใช้ตัวอักษร **'Lond**' * (Londiniensis) * ตามท้ายชื่อย่อวุฒิการศึกษา

ภายใต้พระราชบัญญัติมหาวิทยาลัยลอนดอน ค.ศ.2018 วิทยาลัยในสังกัดจะถูกจำกัดความว่าเป็น สถาบันเชิงการศึกษา วิชาการ และการวิจัยซึ่งสถาบันเหล่านี้จะสามารถเป็นได้ทั้ง 

1. มีสถานะเป็นวิทยาลัยภายในสังกัด

2. มีสถานะเป็นมหาวิทยาลัยโดยตนเอง

โดยการขอสถานะเป็นมหาวิทยาลัยในนามของตนเองนั้นจะไม่มีผลต่อการเป็นสมาชิกในสังกัดของมหาวิทยาลัยลอนดอน รวมไปถึงปริญญาบัตรในนามของมหาวิทยาลัย 

โดยในปัจจุบัน (ค.ศ.2019)ยังมีวิทยาลัยและมหาวิทยาลัยในสังกัดอยู่ 17 แห่ง และมี 10 สถาบันที่สามารถออกปริญญาบัตรในนามของตัวสถาบันเองได้

## อ้างอิง

## แหล่งข้อมูลอื่น

* มหาวิทยาลัยลอนดอน
* College of Contract Management

หมวดหมู่:มหาวิทยาลัยลอนดอน
หมวดหมู่:ลอนดอน
หมวดหมู่:สถาบันอุดมศึกษาในสหราชอาณาจักร
ชั้นโมโนพลาโคฟอรา

**โมโนพลาโคฟอรา** () เป็นชั้นหนึ่งในไฟลัมมอลลัสคาเป็นมอลลัสที่มีเปลือกเพียงชิ้นเดียว รูปร่างคล้ายฝาชีแต่ปลายยอดเอนมาด้านหน้า เท้าเป็นแผ่นกลมแบนอยู่ที่ท้อง ไม่มีหนวด ไม่มีตา เดิมเชื่อว่าสัตว์ชนิดนี้สูญพันธุ์หมดแล้ว จนกระทั่งเรือเดินสมุทรของเดนมาร์กได้พบสัตว์ชนิดนี้จากดินที่ตักมาจากทะเลทางตะวันตกของคอสตาริกาเมื่อ พ.ศ. 2495 ซึ่งได้ตั้งชื่อวิทยาศาสตร์ว่า *Neopilina galatheae* ตามชื่อเรือ ต่อมาจึงพบสัตว์กลุ่มนี้เพิ่มอีก ปัจจุบันพบสัตว์ในชั้นนี้ประมาณ 30 ชนิด
## อ้างอิง
* บพิธ จารุพันธุ์ และ นันทพร จารุพันธุ์. 2540. สัตววิทยา. กทม. สำนักหิมพ์มหาวิทยาลัยเกษตรศาสตร์
* 

หมวดหมู่:สัตว์
หมวดหมู่:สัตว์ไม่มีกระดูกสันหลัง
หมวดหมู่:มอลลัสกา
ปลาตะกรับห้าแถบ

**ปลาตะกรับห้าแถบ** หรือ **ปลาสลิดหินลายบั้ง** หรือ **ปลาตะกรับเขียวเหลือง**หรือ**ปลานายสิบอินโดแปซิฟิก** (: Indo-Pacific sergeant) เป็นปลาในวงศ์ปลาสลิดหิน (Pomacentridae)

## ลักษณะ
ปลาตะกรับห้าแถบมีลำตัวสั้นและแบนทางด้านข้าง เกล็ดตามผิวลำตัวค่อนข้างใหญ่ ครีบหลังทั้งสองตอนเชื่อมต่อกันตลอด ปลายครีบหลังและครีบทวารยื่นยาวออกไปข้างหลังเป็นชายธง ครีบหูและครีบท้องยาวแหลม ครีบหางเป็นสองแฉก ขนาดความยาวประมาณ 15-20 เซนติเมตร พื้นผิวลำตัวมีลายพาดสีฟ้าอมดำ 4-6 แถบ สลับกับสีเขียวน้ำทะเลอมเหลือง

## ถิ่นอาศัย
[thumb|left|ฝูงปลาตะกรับห้าแถบกับนักดำน้ำ ที่[อุทยานแห่งชาติหมู่เกาะช้าง]]
ปลาตะกรับห้าแถบ เป็นปลาประจำถิ่นในชายฝั่งมหาสมุทรอินเดีย และมหาสมุทรแปซิฟิกตะวันตก (ออสเตรเลีย - ญี่ปุ่น) แต่ก็มีรายงานว่าพบในทะเลดำ และทะเลเมดิเตอร์เรเนียน ในประเทศไทยเป็นปลาที่พบได้ทั่วไป ตามอุทยานแห่งชาติทางทะเลของฝั่งอันดามัน โดยเฉพาะบริเวณอุทยานแห่งชาติหาดนพรัตน์ธารา-หมู่เกาะพีพี จังหวัดกระบี่

ปลาตะกรับห้าแถบ อาศัยอยู่ตามโขดหินโสโครก และหินปะการังน้ำตื้น ในน้ำอุ่นเขตศูนย์สูตร ระดับความลึกไม่เกิน 15 เมตร จึงสามารถพบเห็นได้เฉพาะตามชายฝั่งและกองหินใต้น้ำเท่านั้น

## อุปนิสัย
โดยปกติ ปลาตะกรับห้าแถบ เป็นปลารวมฝูงมักอยู่รวมกับปลาอื่น ๆ ในแนวปะการังได้บ้าง แต่มีการพบว่าฝูงปลาที่คุ้นชิน และได้รับอาหารจากนักท่องเที่ยว มักจะมีนิสัยก้าวร้าวมากกว่าปลาตามธรรมชาติ

## อันตราย
มีรายงานว่าการบริโภคเนื้อปลาชนิดนี้ทำให้ได้รับสารพิษจากปลาทะเล (ซิกัวเทอรา) (Ciguatera)

## อ้างอิง

* ปลาสลิดหินบั้ง  ฐานความรู้วิทยาศาสตร์และเทคโนโลยี จังหวัดสุราษฎร์ธานี

## แหล่งข้อมูลอื่น

*รูปและข้อมูลจาก Fishbase.org

หมวดหมู่:ปลาจ่าเอก
หมวดหมู่:ปลาที่พบในประเทศไทย
หมวดหมู่:ปลาที่พบในประเทศออสเตรเลีย
หมวดหมู่:ปลาที่พบในประเทศอินเดีย
หมวดหมู่:ปลามีพิษ
ชั้นพอลิพลาโคฟอรา

*ระวังสับสนกับ: [[ลิ้นทะเล]]*

**ชั้นพอลิพลาโคฟอรา** (ชั้น: Polyplacophora) เป็นมอลลัสคาชั้นหนึ่ง มีชื่อเรียกในชื่อสามัญว่า **ลิ่นทะเล** หรือ **หอยแปดเกล็ด** () อาศัยอยู่ในทะเล

จัดเป็นมอลลัสคาจำพวกหนึ่งที่มีลักษณะแตกต่างไปจากมอลลัสคาชั้นอื่น ๆ กล่าวคือ แทนที่จะเปลือกหรือฝาเดียวหรือสองฝา แต่กลับมีมากถึง 7-8 ชิ้น ที่แยกออกจากกันแต่ก็ยึดเข้าไว้ด้วยกันทางด้านบนลำตัวเหมือนชุดเกราะ มีวิวัฒนาการที่ต้องแนบลำตัวดัดไปตามพื้นผิวแข็งขรุขระใต้ทะเลเพื่อแทะเล็มสาหร่ายทะเลและพืชทะเลที่เจริญเติบโตบนหิน ขณะที่ในบางชนิดก็ดักซุ่มรอกินเหยื่อตัวเล็ก ๆ ที่เคลื่อนผ่านไปมา ชั้นพอลิพลาโคฟอรานั้นวิวัฒนาการมาจากบรรพบุรุษที่มีอายุยาวนานกว่า 500 ล้านปี โดยที่ในปัจจุบัน ก็มิได้เปลี่ยนแปลงรูปร่างไปจากเดิมมากน้อยเท่าไหร่นัก โดยมีลำตัวเป็นวงรีคล้ายรูปไข่ มักพบอาศัยอยู่ตามโขดหินตามริมชายฝั่ง

ปัจจุบันนี้พบแล้วทั้งหมด 900-1,000 ชนิด โดยศัพท์คำว่า "Polyplacophora" นั้น แปลได้ว่า "ผู้มีหลายเกล็ด" 

## อ้างอิง

## แหล่งข้อมูลอื่น

หมวดหมู่:มอลลัสกา
ชั้นแกสโทรโพดา

**ชั้นแกสโทรโพดา** (ชั้น: Gastropoda) หรือที่เรียกกันในชื่อสามัญว่า **หอยฝาเดียว** หรือ **หอยฝาเดี่ยว** หรือ **หอยกาบเดี่ยว** หรือ **หอยกาบเดียว** หรือ **หอยเปลือกเดี่ยว** หรือ **หอยเปลือกเดียว** เป็นหนึ่งในลำดับของไฟลัมมอลลัสคา ในสิ่งมีชีวิต สัตว์ในชั้นนี้มีการสืบทอดเผ่าพันธุ์มาจนถึงปัจจุบันมีอยู่ระหว่าง 65,000-80,000 ชนิด จัดเป็นมอลลัสคาที่มีวิวัฒนาการสูงสุดรองจากมอลลัสคาในชั้นเซฟาโลพอดหรือหมึกและหอยงวงช้าง

## รูปร่างลักษณะ
ด้วยเหตุที่ได้พัฒนารูปร่างและวิถีการดำรงชีวิตให้อาศัยอยู่ได้ทั้งในน้ำจืดและทะเลรวมถึงบนบก บนต้นไม้ หรือแม้กระทั่งในทะเลทรายอีกด้วย มีกล้ามเนื้อบริเวณเท้าแข็งแรงและหนาแน่น  พบกระจายพันธุ์อยู่ทั่วโลก  
มีลักษณะเปลือกตอนท้ายวนเป็นเกลียวซึ่งประกอบไปด้วยหินปูนเป็นสำคัญ โดยมากจะวนตามเข็มนาฬิกา คือ จากซ้ายไปขวา แต่ก็พบเป็นบางชนิดที่วนจากขวาไปซ้ายเช่นกัน  มีเปลือกบาง ๆ ชิ้นหนึ่งปิดตอนต้นของฝาเรียกว่า "โอเพอร์คูลัม" (Operculum) มีส่วนหัวเจริญดี มีหนวด 1-2 คู่ มีตา ภายในปากมีแรดูลาใช้สำหรับบดอาหาร หายใจด้วยเหงือกหรือปอดหรือแมนเทิล มีไตเป็นอวัยวะขับถ่าย 

ซึ่งมอลลัสคาในชั้นนี้ยังรวมถึง ทากทะเล ซึ่งไม่มีเปลือก แต่ถูกจัดให้อยู่ในชั้นนี้ ซึ่งมีชีวิตอาศัยอยู่ใต้ท้องทะเลที่มีสีสันจัดจ้านด้วย

## มอลลัสคาในชั้นแกสโทรโพดา
ตัวอย่างของมอลลัสคาในชั้นนี้ ได้แก่ หอยขม, หอยสังข์, หอยเชอรี่, หอยทาก, หอยเต้าปูน, หอยเบี้ยจักจั่น, ทาก เป็นต้น

## อ้างอิง

## ข้อมูล
* This article incorporates CC-BY-2.0 text from the following source: Cunha, R. L.; Grande, C.; Zardoya, R. (2009). "Neogastropod phylogenetic relationships based on entire mitochondrial genomes". *BMC Evolutionary Biology*. **9**: 210. doi:10.1186/1471-2148-9-210. PMC&nbsp;2741453. PMID&nbsp;19698157.
* Abbott, R. T. (1989): *Compendium of Landshells. A color guide to more than 2,000 of the World's Terrestrial Shells.* 240 S., American Malacologists. Melbourne, Fl, Burlington, Ma. 
* Abbott, R. T. & Dance, S. P. (1998): *Compendium of Seashells. A full-color guide to more than 4,200 of the world's marine shells.* 413 S., Odyssey Publishing. El Cajon, Calif. 
* Parkinson, B., Hemmen, J. & Groh, K. (1987): *Tropical Landshells of the World.* 279 S., Verlag Christa Hemmen. Wiesbaden. 
* Ponder, W. F. & Lindberg, D. R. (1997): *Towards a phylogeny of gastropod molluscs: an analysis using morphological characters*. *Zoological Journal of the Linnean Society*, **119** 83–265.
* Robin, A. (2008): *Encyclopedia of Marine Gastropods.* 480 S., Verlag ConchBooks. Hackenheim. 

## แหล่งข้อมูลอื่น

* Gastropod reproductive behavior
* 2004 Linnean taxonomy of gastropods 
*  – Article about social learning also in gastropods.
* Gastropod photo gallery, mostly fossils, a few modern shells
* A video of a crawling Garden Snail (*[[Cornu aspersum]]*), YouTube
* Grove, S.J. (2018). A Guide to the Seashells and other Marine Molluscs of Tasmania: Molluscs of Tasmania with images

หมวดหมู่:มอลลัสกา
หมวดหมู่:หอย
เชส (คุมิ โคดะ)

**เชส** () เป็นซิงเกิลที่ 12 ของคุมิ โคดะในรูปแบบแม็กซี่ซิงเกิล  ซึ่งไม่ได้วางจำหน่ายในรูปแบบของซีดี+ดีวีดีเหมือนซิงเกิลที่แล้วอย่าง LOVE & HONEY  วางจำหน่ายเมื่อวันที่ 28 กรกฎาคม พ.ศ. 2547  เปิดตัวสัปดาห์แรกในอันดับที่ 18 ของออริกอนชาร์ต  ซึ่งเป็นซิงเกิลที่ไม่ประสบความสำเร็จมากนักเมื่อเทียบกับซิงเกิลที่แล้วอย่าง LOVE & HONEY  โดยมียอดขายรวมเพียงแค่ 22,000 แผ่น  

เพลง Chase เป็นเพลงประกอบรายการซามาซู  โตะ ยูกะ โนะ อายาชิ xx คาชิ ชาอุ โนะ คาโยะ!!  ทางช่องทีวีอาซาฮี  ส่วนเพลงหน้าบีอย่าง Heat เป็นเพลงที่ร้องร่วมกับ MEGARYU

## รายชื่อเพลง
 
# Chase 
# Heat feat.MEGARYU  
# Chase(instrumental) 
# Heat feat.MEGARYU(instrumental) 
 
## ชาร์ต
;ออริกอนชาร์ต (ในญี่ปุ่น)

หมวดหมู่:ซิงเกิลในปี พ.ศ. 2547
หมวดหมู่:เพลงญี่ปุ่น
หมวดหมู่:เพลงของคูมิ โคดะ
ถาวร วัชราภัย

**ศาสตราจารย์ ถาวร วัชราภัย** (2 เมษายน พ.ศ. 2477 - ) เป็นนักวิทยาศาสตร์ชาวไทย ได้รับรางวัลนักวิทยาศาสตร์ดีเด่นของประเทศไทยเมื่อ พ.ศ. 2532 ในสาขาพฤกษศาสตร์
เป็นผู้พบว่าการเกิดลักษณะใหม่ของดอกกล้วยไม้ที่เกิดขึ้นเนื่องจากการผันแปรของเซลล์ร่างกายในต้นที่ขยายพันธุ์โดยไม่อาศัยเพศด้วยวิธีการเลี้ยงเนื้อเยื่อ โดยเป็นคนแรกที่รายงานปรากฏการณ์ดังกล่าวในพืชโตเต็มวัย เมื่อ พ.ศ. 2515

ศาสตราจารย์ ดร. ถาวร วัชราภัย จบการศึกษาปริญญาตรีด้านเกษตรศาสตร์ สาขาไม้ดอกไม้ประดับ และปริญญาเอกพฤกษศาสตร์ สาขาเซลล์พันธุศาสตร์ จากมหาวิทยาลัยคอร์เนลล์
## เครื่องราชอิสริยาภรณ์

## อ้างอิง

หมวดหมู่:ศาสตราจารย์
หมวดหมู่:นักพฤกษศาสตร์ชาวไทย
หมวดหมู่:ผู้ได้รับรางวัลนักวิทยาศาสตร์ดีเด่นของประเทศไทย
หมวดหมู่:บุคคลจากคณะวิทยาศาสตร์ จุฬาลงกรณ์มหาวิทยาลัย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรพรรดิมาลา
เลิฟแอนด์โฮนีย์

"**เลิฟแอนด์ฮันนี**" () เป็นซิงเกิลลำดับที่ 11 ของคุมิ โคดะในรูปแบบแม็กซีซิงเกิล  และเป็นซิงเกิลแรกของคุมิที่วางจำหน่ายในรูปแบบซีดีพร้อมดีวีดี  ออกจำหน่ายเมื่อวันที่ 26 พฤษภาคม พ.ศ. 2547  เปิดตัวสัปดาห์แรกในอันดับที่ 4 ของออริกอนชาร์ต  โดยมียอดขายสัปดาห์แรก 34,681 แผ่น  และมียอดขายรวม 151,000 แผ่น  ในซิงเกิ้ลนี้มีเพลงเด่นอย่าง キューティーハニー (คิวตีฮันนี) ซึ่งเป็นเพลงประกอบการ์ตูนเรื่อง *คิวตีฮันนี*   

ในฉบับซีดีปกติเพลง "เดอะตีมออฟซิสเตอร์จิลล์" (The theme of Sister Jill) จะใช้ชื่อว่า The theme of Sister Jill (LOVE&HONEY version) แต่ในฉบับพร้อมดีวีดีจะเป็นเพลงสั้นๆ

## รายชื่อเพลง
### ซีดีปกติ
# キューティーハニー 
# The theme of Sister Jill (LOVE&HONEY version) 
# 夜霧のハニー 
# Into your heart 
# キューティーハニー (Instrumental) 
# Into your heart (Instrumental) 

### ซีดีและดีวีดี
# キューティーハニー 
# The theme of Sister Jill (Short version) 
# 夜霧のハニー 
# Into your heart 
# キューティーハニー (Instrumental) 
# Into your heart (Instrumental) 

## มิวสิกวิดีโอ
# キューティーハニー (music clip)
## การแสดงสด
* 4 ตุลาคม พ.ศ. 2549 - SBS Asia Song Festival 2006 - you และ キューティーハニー
* 3 ธันวาคม พ.ศ. 2551 - FNS Kayousai - キューティーハニー (Koda Kumi x Hiromi Go)

## ชาร์ต
;ออริกอนชาร์ต (ในญี่ปุ่น)

หมวดหมู่:ซิงเกิลในปี พ.ศ. 2547
หมวดหมู่:เพลงญี่ปุ่น
หมวดหมู่:เพลงของคูมิ โคดะ
เครซีโฟร์ยู

"**เครซีโฟร์ยู**" (; ) เป็นซิงเกิลในประเทศลำดับที่ 10 ของนักร้องและนักแต่งเพลงคูมิ โคดะ ซิงเกิลติดอันดับ 12 ในออริคอนและอยู่ในชาร์ตเป็นเวลาหกสัปดาห์

## รายชื่อเพลง

## ประวัติชาร์ต
ตำแหน่งสูงสุด: #12

### ยอดขาย
* ประมาณการสัปดาห์แรก: 11,919
* ประมาณการทั้งหมด: 28,272

## อ้างอิง

หมวดหมู่:ซิงเกิลในปี พ.ศ. 2547
หมวดหมู่:เพลงญี่ปุ่น
หมวดหมู่:เพลงของคูมิ โคดะ
วิกิพีเดียภาษาฮังการี

**วิกิพีเดียภาษาฮังการี** () เป็นสารานุกรมวิกิพีเดียที่จัดทำขึ้นในภาษาฮังการี เริ่มสร้างเมื่อ 8 กรกฎาคม พ.ศ. 2546 ในเดือนพฤษภาคม พ.ศ. 2558 วิกิพีเดียภาษานี้มีบทความถึง 300,000 บทความ จากนั้นในวันที่ 16 กุมภาพันธ์ พ.ศ. 2565 จึงมีครบ 500,000 บทความ ณ วันที่  วิกิพีเดียภาษานี้มี บทความ

## บทความพิพาท
ตามรายงานจากงานวิจัยของมหาวิทยาลัยออกซฟอร์ดใน พ.ศ. 2556 บทความที่มีข้อพิพาทที่สุดในวิกิพีเดียภาษาฮังการีคือ "อาชญากรรมยิปซี" (Gypsy crime)

## ภาพ

Wikipedia-logo-400000-hu-gold.png|โลโกวิกิพีเดียภาษาฮังการีครบ 400,000 บทความ
Wikipédia 500.000 Szócikk ünnepi logó.png|โลโกวิกิพีเดียภาษาฮังการีครบ 500,000 บทความ


## อ้างอิง

## แหล่งข้อมูลอื่น

*  วิกิพีเดียภาษาฮังการี
*  วิกิพีเดียภาษาฮังการี รุ่นโทรศัพท์

ฮังการี
วิกิพีเดียภาษาลอมบาร์ด

thumb|ภาพโลโก้วิกิพีเดียภาษาลอมบาร์ด
**วิกิพีเดียภาษาลอมบาร์ด** เป็นสารานุกรมวิกิพีเดียที่จัดทำขึ้นในภาษาลอมบาร์ด ปัจจุบันวิกิพีเดียภาษาลอมบาร์ดมีบทความมากกว่า 6,800 บทความ (ตุลาคม 2552)

ในปี พ.ศ. 2550 วิกิพีเดียภาษาลอมบาร์ดเคยใช้บอตในการสร้างบทความจำนวนมากเกี่ยวกับตัวเลข เมือง เพลง และสนามบิน ทำให้วิกิพีเดียภาษาลอมบาร์ดมีบทความมากกว่า 100,000 บทความ แต่บทความเหล่านั้นได้ถูกลบออกในภายหลัง

## แหล่งข้อมูลอื่น
* วิกิพีเดียภาษาลอมบาร์ด

ลอมบาร์ด
วิกิพีเดียภาษาลิทัวเนีย

**วิกิพีเดียภาษาลิทัวเนีย** () เป็นสารานุกรมวิกิพีเดียที่จัดทำขึ้นในภาษาลิทัวเนีย เริ่มสร้างเมื่อ ค.ศ. 2003 ณ เดือน ค.ศ.  วิกิพีเดียภาษานี้มีประมาณ  บทความ

ณ เดือนกุมภาพันธ์ ค.ศ. 2021 วิกิพีเดียภาษาลิทัวเนียเป็นหน้าวิกิพีเดียที่มีผู้เข้าชมมากที่สุดในประเทศลิทัวเนีย ซึ่งมากกว่าวิกิพีเดียภาษารัสเซียและวิกิพีเดียภาษาอังกฤษ

## ภาพ

ไฟล์:Wikipedia-lt-100k.png|โลโกฉลองครบ 100,00 บทความของวิกิพีเดียภาษาลิทัวเนีย


## อ้างอิง


## แหล่งข้อมูลอื่น

*  หน้าหลักของวิกิพีเดียภาษาลิทัวเนีย
*  ประวัติของวิกิพีเดียภาษาลิทัวเนีย
*  วิกิพีเดียภาษาลิทัวเนีย รุ่นโทรศัพท์ (ไม่ได้รับการสนับสนุนเต็มที่)

ลิทัวเนีย
อำเภอหนองมะโมง

**หนองมะโมง** เป็นอำเภอหนึ่งของจังหวัดชัยนาท เดิมเป็นส่วนหนึ่งของอำเภอวัดสิงห์ ตั้งเป็นกิ่งอำเภอขึ้นในปี พ.ศ. 2539 ยกฐานะขึ้นเป็นอำเภอในปี พ.ศ. 2550 เพื่อปรับปรุงประสิทธิภาพการบริหารงานของหน่วยบริหารราชการส่วนภูมิภาค และถือเป็นโครงการเฉลิมพระเกียรติเนื่องในโอกาสพระราชพิธีมหามงคลเฉลิมพระชนมพรรษา 80 พรรษา 5 ธันวาคม พ.ศ. 2550

## ที่ตั้งและอาณาเขต
อำเภอหนองมะโมงมีอาณาเขตติดต่อกับเขตการปกครองข้างเคียง ดังต่อไปนี้
* **ทิศเหนือ** ติดต่อกับอำเภอหนองฉางและอำเภอหนองขาหย่าง (จังหวัดอุทัยธานี)
* **ทิศตะวันออก** ติดต่อกับอำเภอวัดสิงห์
* **ทิศใต้** ติดต่อกับอำเภอหันคาและอำเภอเนินขาม
* **ทิศตะวันตก** ติดต่อกับอำเภอบ้านไร่ (จังหวัดอุทัยธานี)

## ประวัติ
"หนองมะโมง" เดิมเป็นหมู่บ้านของตำบลกุดจอก อำเภอวัดสิงห์ ชนเผ่าที่เป็นบรรพบุรุษของอำเภอหนองมะโมง โดยส่วนใหญ่สืบเชื้อสายมาจากชาวลาวที่เรียกตัวเองว่า “ลาวครั่ง” ได้อพยพย้ายถิ่นมาจากบ้านเก่าเขากระจิว จังหวัดสุพรรณบุรี เข้ามาตั้งถิ่นฐานบ้านเรือนอยู่บริเวณบ้านกุดจอก ในราวปี พ.ศ. 2427 เมื่อมีประชากรมากขึ้นจึงได้มีการขยายพื้นทีทํากินและกระจายตั้งบ้านเรือนไปยังพื้นทีใกล้เคียง ชื่อ “หนองมะโมง” เกิดจากการตั้งชือตามสภาพภูมิประเทศของหมู่บ้านซึ่งได้มาตั้งบ้านเรือนและทํามาหากินบริเวณรอบหนองน้ำที่ มีต้นมะค่าโมงขึ้นอยู่ จึงเรียกชื่อหมู่บ้านว่า “บ้านหนองมะโมง” และแยกออกเป็นตำบล โดยแบ่งหมู่บ้านบางส่วนของตำบลตำบลกุดจอกตั้งเป็นตำบลหนองมะโมง ในปี พ.ศ. 2473 ในปี พ.ศ. 2483 กระทรวงมหาดไทยได้ยุบรวมพื้นที่ตำบลเนื่องจากมีตำบลมากเกินไปจึงยุบตำบลหนองมะโมงเข้ากับตำบลกุดจอก ก่อนที่ในปี พ.ศ. 2490 ได้แบ่งหมู่บ้านบางส่วนของตำบลตำบลกุดจอกตั้งเป็นตำบลหนองมะโมงอีกครั้ง ในปี พ.ศ. 2522 ได้ตั้งตำบลวังตะเคียน โดยแยกบางหมู่บ้านออกจากการปกครองตำบลหนองมะโมง และในปี พ.ศ. 2526 มีการแยกบางหมู่บ้านออกจากการปกครองตำบลกุดจอกตั้งเป็นตำบลสะพานหิน

ต่อมาทางกระทรวงมหาดไทยได้ประกาศท้องที่ฝั่งทิศตะวันตกของอำเภอวัดสิงห์ทั้ง 4 ตำบล คือ ตำบลกุดจอก ตำบลวังตะเคียน ตำบลหนองมะโมง ตำบลสะพานหิน ตั้งขึ้นเป็น **กิ่งอำเภอหนองมะโมง** ตามประกาศกระทรวงมหาดไทยเมื่อวันที่ 26 มิถุนายน พ.ศ. 2539 โดยมีผลบังคับตั้งแต่วันที่ 15 กรกฎาคม ปีเดียวกัน และในวันที่ 24 สิงหาคม พ.ศ. 2550 ได้มีพระราชกฤษฎีกายกฐานะขึ้นเป็น **อำเภอหนองมะโมง** โดยมีผลบังคับตั้งแต่วันที่ 8 กันยายน ปีเดียวกัน

## การแบ่งเขตการปกครอง
### การปกครองส่วนภูมิภาค
อำเภอหนองมะโมงแบ่งพื้นที่การปกครองออกเป็น 4 ตำบล 41 หมู่บ้าน ได้แก่

### การปกครองส่วนท้องถิ่น
ท้องที่อำเภอหนองมะโมงประกอบด้วยองค์กรปกครองส่วนท้องถิ่น 4 แห่ง ได้แก่
* **เทศบาลตำบลวังตะเคียน** ครอบคลุมพื้นที่ตำบลวังตะเคียนทั้งตำบล
* **เทศบาลตำบลหนองมะโมง** ครอบคลุมพื้นที่ตำบลหนองมะโมงทั้งตำบล
* **องค์การบริหารส่วนตำบลสะพานหิน** ครอบคลุมพื้นที่ตำบลสะพานหินทั้งตำบล
* **องค์การบริหารส่วนตำบลกุดจอก** ครอบคลุมพื้นที่ตำบลกุดจอกทั้งตำบล

## อ้างอิง

หนองมะโมง
อำเภอดงเจริญ

**ดงเจริญ** เป็นอำเภอหนึ่งของจังหวัดพิจิตร เดิมเป็นส่วนหนึ่งของอำเภอบางมูลนากทั้งหมด วันที่ 15 กรกฎาคม พ.ศ. 2539 พลตรีสนั่น ขจรประศาสน์ ขอแบ่งแยกพื้นที่ออกเป็นกิ่งอำเภอ ก่อนที่ในวันที่ 8 กันยายน พ.ศ. 2550 มีพระราชกฤษฎีกายกฐานะขึ้นเป็นอำเภอ เพื่อปรับปรุงประสิทธิภาพการบริหารงานของหน่วยบริหารราชการส่วนภูมิภาค และถือเป็นโครงการเฉลิมพระเกียรติเนื่องในโอกาสพระราชพิธีมหามงคลเฉลิมพระชนมพรรษา 80 พรรษา 5 ธันวาคม พ.ศ. 2550

## ที่ตั้งและอาณาเขต
อำเภอดงเจริญมีอาณาเขตติดต่อกับเขตการปกครองข้างเคียง ดังนี้
* **ทิศเหนือ** ติดต่อกับอำเภอทับคล้อและอำเภอชนแดน (จังหวัดเพชรบูรณ์)
* **ทิศตะวันออก** ติดต่อกับอำเภอชนแดน (จังหวัดเพชรบูรณ์)
* **ทิศใต้** ติดต่อกับอำเภอหนองบัว (จังหวัดนครสวรรค์)
* **ทิศตะวันตก** ติดต่อกับอำเภอบางมูลนาก

## ประวัติ
ท้องที่อำเภอดงเจริญเดิมเป็นส่วนหนึ่งของอำเภอบางมูลนาก ทางราชการได้แบ่งพื้นที่การปกครองออกมาตั้งเป็น **กิ่งอำเภอดงเจริญ** ตามประกาศกระทรวงมหาดไทยเมื่อวันที่ 26 มิถุนายน พ.ศ. 2539 โดยมีผลบังคับตั้งแต่วันที่ 15 กรกฎาคม ปีเดียวกัน

ต่อมามีมติคณะรัฐมนตรีในวันที่ 15 พฤษภาคม พ.ศ. 2550 ให้ยกฐานะกิ่งอำเภอทั้งหมดในขณะนั้นจำนวน 81 กิ่งอำเภอขึ้นเป็นอำเภอ จึงได้มีพระราชกฤษฎีกายกฐานะกิ่งอำเภอดงเจริญขึ้นเป็น **อำเภอดงเจริญ** ในวันที่ 24 สิงหาคม พ.ศ. 2550 โดยให้มีผลบังคับตั้งแต่วันที่ 8 กันยายน ปีเดียวกัน

## การแบ่งเขตการปกครอง
### การปกครองส่วนภูมิภาค
อำเภอดงเจริญแบ่งเขตการปกครองย่อยออกเป็น 5 ตำบล 55 หมู่บ้าน ได้แก่

### การปกครองส่วนท้องถิ่น
ท้องที่อำเภอดงเจริญประกอบด้วยองค์กรปกครองส่วนท้องถิ่น 6 แห่ง ได้แก่
* **เทศบาลตำบลสำนักขุนเณร** ครอบคลุมพื้นที่บางส่วนของตำบลสำนักขุนเณร
* **เทศบาลตำบลวังบงค์** ครอบคลุมพื้นที่ตำบลสำนักขุนเณร (นอกเขตเทศบาลตำบลสำนักขุนเณร)
* **เทศบาลตำบลวังงิ้วใต้** ครอบคลุมพื้นที่ตำบลวังงิ้วใต้ทั้งตำบล
* **องค์การบริหารส่วนตำบลวังงิ้ว** ครอบคลุมพื้นที่ตำบลวังงิ้วทั้งตำบล
* **องค์การบริหารส่วนตำบลห้วยร่วม** ครอบคลุมพื้นที่ตำบลห้วยร่วมทั้งตำบล
* **องค์การบริหารส่วนตำบลห้วยพุก** ครอบคลุมพื้นที่ตำบลห้วยพุกทั้งตำบล

## อ้างอิง

ดงเจริญ
วิกิพีเดียภาษาสโลวัก

**วิกิพีเดียภาษาสโลวัก** () เป็นสารานุกรมวิกิพีเดียที่จัดทำขึ้นในภาษาสโลวัก สร้างขึ้นก่อนวันที่ 23 กันยายน พ.ศ. 2546 แต่เริ่มให้บริการในฤดูร้อน พ.ศ. 2547 วิกิพีเดียภาษานี้ผ่านเป้าหมาย 15,000 บทความในกันยายน พ.ศ. 2548 กับ 50,000 บทความในสิงหาคม พ.ศ. 2549 และ 100,000 บทความในสิงหาคม พ.ศ. 2551 จากนั้นจึงผ่านเป้าหมายที่มากกว่า 170,000 บทความในวันที่ 28 มีนาคม พ.ศ. 2555 และถึง 200,000 บทความในวันที่ 5 กุมภาพันธ์ พ.ศ. 2558

## ภาพ

Sk-wikipedia 200000articles Logo v2.png|โลโกครบ 200,000 บทความของวิกิพีเดียภาษาสโลวัก (5 กุมภาพันธ์ พ.ศ. 2558)


## ดูเพิ่ม
* วิกิพีเดียภาษาเช็ก

## อ้างอิง

## แหล่งข้อมูลอื่น

*  วิกิพีเดียภาษาสโลวัก
*  วิกิพีเดียภาษาสโลวัก รุ่นโทรศัพท์ (หนัาหลักยังไม่ปรับปรุง)

สโลวัก
เอชบีโอฮิตส์

**HBO Hits** เป็นช่องรายการภาพยนตร์ในเครือ HBO ซึ่งเป็นช่องรายการที่ให้ผู้ชมได้รับชมภาพยนตร์ที่ได้รับความนิยมเป็นอย่างมาก ตลอด 24 ชั่วโมง โดยไม่มีโฆษณาคั่น โดยทำการออกฉายภาพยนตร์ที่ทำรายได้สูงสุด 100 อันดับจากอเมริกาในแต่ละปีออกฉาย และภาพยนตร์ที่ได้รางวัลอย่าง รางวัลออสการ์ และรางวัลลูกโลกทองคำ ในประเทศไทย สามารถรับชมช่อง HBO Hits ได้ทาง ทรูวิชั่นส์ แพ็คเกจตามสั่ง ช่อง 157

*HBO Hits* มีการจัดเวลารายการให้เหมาะสมกับไลฟ์สไตล์ของผู้ชม โดยมีภาพยนตร์ชื่อดัง 7 เรื่องออกอากาศซ้ำในช่วงเวลาต่างๆ ในแต่ละสัปดาห์ เพื่อให้ผู้ชมสามารถรับชมภาพยนตร์ได้ในเวลาที่ต้องการ

*HBO Hits* เสนอรายการที่เกี่ยวกับเบื้องหลังและการถ่ายทำของภาพยนตร์ชื่อดังเรื่องต่างๆ และยังมีข้อมูลภาพยนตร์ที่ผู้ชมยังไม่เคยได้เห็นที่ไหนมาก่อน รวมถึงภาพยนตร์ทำเงิน 10 อันดับของสหรัฐอเมริกาและเอเชียในแต่ละสัปดาห์ นอกจากนี้ ยังมีข้อมูลเกี่ยวกับภาพยนตร์ใหม่ที่กำลังจะออก
ฉาย รวมถึงข่าวลับเฉพาะจากฮอลลีวู้ดอีกด้วย

## อ้างอิง

หมวดหมู่:เอชบีโอ
หมวดหมู่:สถานีโทรทัศน์
หมวดหมู่:ทรูวิชั่นส์
วิกิพีเดียภาษาโวลาปุก

**วิกิพีเดียภาษาโวลาปุก** () เป็นสารานุกรมออนไลน์ วิกิพีเดีย ที่จัดทำขึ้นในภาษาโวลาปุก สร้างขึ้นในเดือนกุมภาพันธ์ ค.ศ. 2003 แต่เริ่มให้บริการในเดือนมกราคม ค.ศ. 2004

วิกิพีเดียฉบับภาษานี้มีชื่อเสียงจากการตั้งคำถามถึงบทบาทของบอตในวิกิพีเดียที่ริเริ่มพัฒนานโยบายและมาตรการทางเลือกด้านคุณภาพของวิกิพีเดีย บทความที่สร้างจากบอตจำนวนมากนำไปสู่ความสนใจต่อภาษาโวลาปุก ซึ่งมักจะเป็นตัวอย่างขอบเขตความเป็นพหุภาษา (multilingualism) ของวิกิพีเดีย ทั้งในหมวดภาษาประจำชาติ, ภาษาชนกลุ่มน้อย, ภาษาตายแล้ว และภาษาประดิษฐ์

## ตราสัญลักษณ์

ตราสัญลักษณ์วิกิพีเดียรุ่นแรกที่สร้างขึ้นสำหรับ Vükiped สร้างขึ้นโดย  และถ่ายโอนไปยังวิกิมีเดียคอมมอนส์เมื่อวันที่ 8 มิถุนายน ค.ศ. 2005 จนถึงเดือนพฤษภาคม 2013 วิกิพีเดียภาษาโวลาปุกเป็นรุ่นเดียวที่มีบทความมากกว่า 100,000 บทความที่ยังคงใช้ตราสัญลักษณ์รุ่นแรกของวิกิพีเดีย โดยเป็นหนึ่งในวิกิพีเดียฉบับสุดท้ายที่เปลี่ยนมาใช้ตราสัญลักษณ์รุ่นที่สอง ตราสัญลักษณ์รุ่นที่สองถูกอัปโหลดไปยังวิกิมีเดียคอมมอนส์เมื่อวันที่ 12 มิถุนายน ค.ศ. 2010 แต่เผยแพร่บนวิกิพีเดียภาษาโวลาปุกเกือบ 3 ปีต่อมาในวันที่ 4 มิถุนายน 2013 เนื่องจากให้ความสำคัญกับการเข้าถึงวิกิพีเดียมากกว่าขนาด วิกิพีเดียภาษาโวลาปุกเป็นรุ่นเดียวที่มีบทความมากกว่า 100,000 บทความที่ไม่เคยเปลี่ยนตราสัญลักษณ์เป็นรุ่นที่ระลึกเมื่อถึงเป้าหมายจำนวนบทความใหม่

## ดูเพิ่ม
* รายชื่อวิกิพีเดีย
* ภาษาโวลาปุก

## หมายเหตุ

## อ้างอิง

## แหล่งข้อมูลอื่น

* 
* Vükiped:Kafetar The Volapük Wikipedia's *Village pump* 

วลาปุก
หมวดหมู่:ภาษาโวลาปุก
อำเภอเนินขาม

**เนินขาม** เป็นอำเภอหนึ่งของจังหวัดชัยนาท

## ที่ตั้งและอาณาเขต
อำเภอเนินขามตั้งอยู่ทางทิศตะวันตกเฉียงใต้สุดของจังหวัด มีอาณาเขตติดต่อกับเขตการปกครองข้างเคียง ดังต่อไปนี้
* **ทิศเหนือ** ติดต่อกับอำเภอหนองมะโมงและอำเภอหันคา
* **ทิศตะวันออก** ติดต่อกับอำเภอหันคา
* **ทิศใต้** ติดต่อกับอำเภอเดิมบางนางบวช (จังหวัดสุพรรณบุรี)
* **ทิศตะวันตก** ติดต่อกับอำเภอบ้านไร่ (จังหวัดอุทัยธานี)

## ประวัติ
ท้องที่อำเภอเนินขามเดิมเป็นส่วนหนึ่งของอำเภอหันคา ทางราชการได้แบ่งพื้นที่การปกครองออกมาตั้งเป็น **กิ่งอำเภอเนินขาม** ตามประกาศกระทรวงมหาดไทยเมื่อวันที่ 1 มิถุนายน พ.ศ. 2540 โดยมีผลบังคับตั้งแต่วันที่ 1 กรกฎาคม ปีเดียวกัน และในวันที่ 24 สิงหาคม พ.ศ. 2550 จึงมีพระราชกฤษฎีกายกฐานะขึ้นเป็น **อำเภอเนินขาม** โดยให้มีผลบังคับตั้งแต่วันที่ 8 กันยายน ปีเดียวกัน

## การแบ่งเขตการปกครอง
### การปกครองส่วนภูมิภาค
อำเภอเนินขามแบ่งพื้นที่การปกครองออกเป็น 3 ตำบล 48 หมู่บ้าน ได้แก่

### การปกครองส่วนท้องถิ่น
ท้องที่อำเภอเนินขามประกอบด้วยองค์กรปกครองส่วนท้องถิ่น 3 แห่ง ได้แก่
* **เทศบาลตำบลเนินขาม** ครอบคลุมพื้นที่ตำบลเนินขามทั้งตำบล
* **องค์การบริหารส่วนตำบลกะบกเตี้ย** ครอบคลุมพื้นที่ตำบลกะบกเตี้ยทั้งตำบล
* **องค์การบริหารส่วนตำบลสุขเดือนห้า** ครอบคลุมพื้นที่ตำบลสุขเดือนห้าทั้งตำบล

## อ้างอิง

นิเนขาม
อำเภอหาดสำราญ

**หาดสำราญ** เป็นอำเภอหนึ่งของจังหวัดตรัง

## ที่ตั้งและอาณาเขต
อำเภอหาดสำราญตั้งอยู่ทางทิศใต้ของจังหวัด มีอาณาเขตติดต่อกับเขตการปกครองข้างเคียงดังต่อไปนี้
* **ทิศเหนือ** ติดต่อกับอำเภอกันตังและอำเภอปะเหลียน
* **ทิศตะวันออก** ติดต่อกับอำเภอปะเหลียน
* **ทิศใต้** ติดต่อกับช่องแคบมะละกา
* **ทิศตะวันตก** ติดต่อกับช่องแคบมะละกา

## ประวัติ
ท้องที่อำเภอหาดสำราญเดิมเป็นส่วนหนึ่งของตำบลตะเสะ ตำบลปากปรน (ปัจจุบันเปลี่ยนแปลงชื่อเป็นตำบลหาดสำราญ) และตำบลบ้านนา**** อำเภอปะเหลียน ซึ่งตั้งเป็นตำบลตั้งแต่ พ.ศ. 2450 และตั้งตำบลบ้าหวีขึ้นในวันที่ 30 กันยายน พ.ศ. 2490 โดยแยกบางหมู่บ้านออกมาจากการปกครองของตำบลบ้านนา จึงทำให้บริเวณนี้มีทั้งหมด 3 ตำบล ได้แก่ ตำบลหาดสำราญ ตำบลตะเสะ และตำบลบ้าหวี

ในปี พ.ศ. 2536 ราษฎรในพื้นที่ได้ยื่นเรื่องราวต่อราชการ ขอให้ตั้งกิ่งอำเภอขึ้นที่ตำบลหาดสำราญ โดยกระทรวงมหาดไทยได้พิจารณาเห็นว่าราษฎรทั้งสามตำบล ได้แก่ ตำบลบ้าหวี ตำบลตะเสะ และตำบลหาดสำราญ เป็นตำบลที่อยู่ไกลท้องที่ทุรกันดาร และห่างไกลจากตัวอำเภอ เจ้าหน้าที่มีโอกาสตรวจเยี่ยมเยือนดูแลทุกข์สุขของราษฎรน้อยมาก เพราะทางคมนาคมไม่สะดวก ซึ่งอาจเป็นการเสียหายในด้านการปกครอง ประกอบกับหมู่บ้านดังกล่าวมีโอกาสที่จะเจริญในอนาคต เพราะราษฎรอาศัยอยู่กันหนาแน่นมาก และมีพื้นที่ทำมาหากินได้ โดยเฉพาะมีทรัพยากรทางธรรมชาติ พอที่จะยกระดับการครองชีพของราษฎรทั้งสามตำบลดังกล่าวนี้ให้ดียิ่งขึ้น จึงแนะนำประชุมชี้แจงร่วมกับทางอำเภอปะเหลียนรายงานต่อกระทรวงมหาดไทย ขอจัดตั้งที่ว่าการกิ่งอำเภอขึ้น และเมื่อวันที่ 31 มีนาคม พ.ศ. 2537 จึงแยกออกมาเป็น **กิ่งอำเภอหาดสำราญ** โดยมีผลบังคับตั้งแต่วันที่ 30 เมษายน ปีเดียวกัน ที่มาของชื่อมาจากหาดสำราญ ชายหาดที่มีต้นสนหนาแน่นและสามารถมองเห็นเกาะเล็กใหญ่ต่าง ๆ มีลมพัดตลอดวันเหมาะสำหรับเป็นที่ตากอากาศ

ต่อมาในวันที่ 24 สิงหาคม พ.ศ. 2550 ได้มีพระราชกฤษฎีกายกฐานะขึ้นเป็น **อำเภอหาดสำราญ** โดยมีผลบังคับตั้งแต่วันที่ 8 กันยายน ปีเดียวกัน เพื่อปรับปรุงประสิทธิภาพการบริหารงานของหน่วยบริหารราชการส่วนภูมิภาค และถือเป็นโครงการเฉลิมพระเกียรติเนื่องในโอกาสพระราชพิธีมหามงคลเฉลิมพระชนมพรรษา 80 พรรษา 5 ธันวาคม พ.ศ. 2550 และกลายเป็นอำเภอลำดับที่ 10 ของจังหวัดตรัง

## การแบ่งเขตการปกครอง
### การปกครองส่วนภูมิภาค
อำเภอหาดสำราญแบ่งพื้นที่การปกครองออกเป็น 3 ตำบล 22 หมู่บ้าน ได้แก่

### การปกครองส่วนท้องถิ่น
ท้องที่อำเภอหาดสำราญประกอบด้วยองค์กรปกครองส่วนท้องถิ่น 3 แห่ง ได้แก่
* **[[ตำบลหาดสำราญ|เทศบาลตำบลหาดสำราญ]]** ครอบคลุมพื้นที่ตำบลหาดสำราญทั้งตำบล
* **[[ตำบลบ้าหวี|องค์การบริหารส่วนตำบลบ้าหวี]]** ครอบคลุมพื้นที่ตำบลบ้าหวีทั้งตำบล
* **[[ตำบลตะเสะ|องค์การบริหารส่วนตำบลตะเสะ]]** ครอบคลุมพื้นที่ตำบลตะเสะทั้งตำบล

## อ้างอิง

หาดสำราญ
วิกิพีเดียภาษาสโลวีเนีย

**วิกิพีเดียภาษาสโลวีเนีย** () เป็นสารานุกรมวิกิพีเดียที่จัดทำขึ้นในภาษาสโลวีเนีย เริ่มสร้างเมื่อวันที่ 26 กุมภาพันธ์ ค.ศ. 2002 ณ เดือน  วิกิพีเดียภาษานี้มีบทความประมาณ  บทความ

## แหล่งข้อมูลอื่น

* วิกิพีเดียภาษาสโลวีเนีย
* Vse najboljše, Wikipedija! . [Happy Birthday, Wikipedia!]. Radio interview on Val 202 on the occasion of the 10th anniversary of the Slovene Wikipedia. RTV Slovenija. Accessed on 25 February 2012.

สโลวีเนีย
อำเภอเขาชะเมา

**เขาชะเมา** เป็นอำเภอหนึ่งของจังหวัดระยอง เป็นอำเภอที่ตั้งขึ้นลำดับ 7 ของจังหวัด มีชื่อมาจากอุทยานแห่งชาติเขาชะเมา – เขาวงกต ซึ่งเป็นที่รู้จักอย่างกว้างขวาง ซึ่งมีที่ทำการอุทยานอยู่ในเขตพื้นที่ ต่อมาตั้งขึ้นเป็นกิ่งอำเภอในวันที่ 8 มิถุนายน พ.ศ. 2536  และต่อมาได้ยกฐานะขึ้นเป็นอำเภอในวันที่ 8 กันยายน พ.ศ. 2550 
[thumb|275x275px|[อุทยานแห่งชาติเขาชะเมา-เขาวง|อุทยานแห่งชาติเขาชะเมา – เขาวง มีที่ทำการอยู่ในเขตตำบลน้ำเป็น อำเภอเขาชะเมา]]

## ที่ตั้งและอาณาเขต
อำเภอเขาชะเมามีอาณาเขตติดต่อกับเขตการปกครองข้างเคียง ดังนี้
* **ทิศเหนือ** ติดต่อกับอำเภอบ่อทอง (จังหวัดชลบุรี)
* **ทิศตะวันออก** ติดต่อกับอำเภอแก่งหางแมว (จังหวัดจันทบุรี)
* **ทิศใต้** ติดต่อกับอำเภอแกลง
* **ทิศตะวันตก** ติดต่อกับอำเภอแกลงและอำเภอวังจันทร์

## ประวัติ
เมื่อปี พ.ศ. 2535 ราษฎรในพื้นที่ได้ยื่นเรื่องราวต่อราชการ ร่วมกับกำนัน ผู้ใหญ่บ้าน รวม 4 ตำบล ได้พิจารณาว่าสภาพทางภูมิศาสตร์ ลักษณะความเป็นอยู่ การประกอบอาชีพ แนวโน้มมีความเจริญในอนาคต และความเห็นชอบของคณะกรรมการหมู่บ้าน สภาตำบล หัวหน้าส่วนราชการประจำอำเภอ จังหวัด สภาจังหวัด สมาชิกสภาผู้แทนราษฎร และกระทรวงมหาดไทย จึงได้ประกาศเขตท้องที่อำเภอแกลงแยกพื้นที่ตำบลน้ำเป็น ตำบลห้วยทับมอญ ตำบลชำฆ้อ และตำบลเขาน้อย ออกมาตั้งเป็น **กิ่งอำเภอเขาชะเมา** ตามประกาศกระทรวงมหาดไทยเมื่อวันที่ 18 พฤษภาคม พ.ศ. 2536 โดยมีผลบังคับตั้งแต่วันที่ 31 พฤษภาคม ปีเดียวกัน

และต่อมาได้มีพระราชกฤษฎีกาลงวันที่ 24 สิงหาคม พ.ศ. 2550 ยกฐานะขึ้นเป็น **อำเภอเขาชะเมา** โดยมีผลบังคับตั้งแต่วันที่ 8 กันยายน ปีเดียวกัน เพื่อปรับปรุงประสิทธิภาพการบริหารงานของหน่วยบริหารราชการส่วนภูมิภาค และถือเป็นโครงการเฉลิมพระเกียรติเนื่องในโอกาสพระราชพิธีมหามงคลเฉลิมพระชนมพรรษา 80 พรรษา 5 ธันวาคม พ.ศ. 2550 และกลายเป็นอำเภอลำดับที่ 7 ของจังหวัดระยอง

## การแบ่งเขตการปกครอง
### การปกครองส่วนภูมิภาค
อำเภอเขาชะเมาแบ่งเขตการปกครองย่อยออกเป็น 4 ตำบล 29 หมู่บ้าน ได้แก่

### การปกครองส่วนท้องถิ่น
ท้องที่อำเภอเขาชะเมาประกอบด้วยองค์กรปกครองส่วนท้องถิ่น 4 แห่ง ได้แก่
* **เทศบาลตำบลชำฆ้อ** ครอบคลุมพื้นที่ตำบลชำฆ้อทั้งตำบล
* **องค์การบริหารส่วนตำบลน้ำเป็น** ครอบคลุมพื้นที่ตำบลน้ำเป็นทั้งตำบล
* **[[องค์การบริหารส่วนตำบลเขาชะเมา]]** ครอบคลุมพื้นที่ตำบลห้วยทับมอญทั้งตำบล (เขตองค์การบริหารส่วนตำบลห้วยทับมอญเดิม)
* **องค์การบริหารส่วนตำบลเขาน้อย** ครอบคลุมพื้นที่ตำบลเขาน้อยทั้งตำบล

## อ้างอิง


เขาชะเมา
วิกิพีเดียภาษาเซอร์เบีย

**วิกิพีเดียภาษาเซอร์เบีย** () เป็นสารานุกรมวิกิพีเดียที่จัดทำขึ้นในภาษาเซอร์เบีย เริ่มสร้างเมื่อ 16 กุมภาพันธ์ พ.ศ. 2546 ปัจจุบันวิกิพีเดียภาษาเซอร์เบียมีผู้ใช้ลงทะเบียน  บัญชี (มีความเคลื่อนไหว  บัญชี) และมีบทความมากกว่า  บทความ

## โลโก้

## แหล่งข้อมูลอื่น

*  วิกิพีเดียภาษาเซอร์เบีย
*  วิกิพีเดียภาษาเซอร์เบีย รุ่นโทรศัพท์ (ยังไม่รองรับเต็มที่)

เซอร์เบีย
วิกิพีเดียภาษาเซบัวโน

**วิกิพีเดียภาษาเซบัวโน** () เป็นสารานุกรมวิกิพีเดียที่จัดทำขึ้นในภาษาเซบัวโน ปัจจุบันมีบทความ  บทความ ส่วนใหญ่สร้างโดย Lsjbot และมีผู้ใช้ที่มีความเคลื่อนไหว  บัญชี

## ประวัติและการเติบโตของบทความ
วิกิพีเดียภาษาเซบัวโนเปิดบริการในเดือนมิถุนายน ค.ศ. 2005 ในเดือนมกราคม ค.ศ. 2006 มีการสร้างบทความถึง 1,000 บทความ จากนั้นจึงเพิ่มเป็น 1,400 บทความในเดือนพฤศจิกายน ค.ศ. 2006 ในช่วงปลาย ค.ศ. 2006 ถึง 2007 กลุ่มบอตได้สร้างบทความเกี่ยวกับเทศบาลของฝรั่งเศสถึงหนึ่งหมื่นกว่าบทความ

ในช่วงปลาย ค.ศ. 2012 จำนวนบทความในภาษานี้เพิ่มขึ้นถึงประมาณ 30,000 บทความ ต่อมาในเดือนธันวาคม ค.ศ. 2012 Lsjbot เริ่มต้นสร้างบทความ ทำให้เกิดบทความใหม่เพิ่มขึ้นอย่างมหาศาลใน ค.ศ. 2013 และจากเดือนกุมภาพันธ์ถึงธันวาคม ค.ศ. 2013 จำนวนบทความเพิ่มขึ้นถึง 9 เท่า ในช่วงปลาย ค.ศ. 2015 ประมาณร้อยละ 99 จากบทความ 1.4 ล้านบทความในเวลานั้นสร้างขึ้นโดยบอต โดยรวมบทความเกี่ยวกับท้องที่ประมาณ 25,000 บทความ และบทความสิ่งมีชีวิตที่เหลือสร้างโดย Lsjbot


WikiStats PlotTotalArticlesCEBWikipedia.png|
WikiStats PlotNewArticlesCEBWikipedia.png|บทความใหม่ตามกลุ่มผุ้ใช้ บอตอยู่ในเส้นสีน้ำเงิน
CebuanoWP agathis-unicincta botgenerated.png|บทความเกี่ยวกับ *[[Agathis unicincta]]* ที่สร้างขึ้นโดย Lsjbot


## อ้างอิง

## แหล่งข้อมูลอื่น

* วิกิพีเดียภาษาเซบัวโน
* วิกิพีเดียภาษาเซบัวโน รุ่นโทรศัพท์

เซบัวโน
หมวดหมู่:ภาษาเซบัวโน
วิกิพีเดียภาษาละติน

**วิกิพีเดียภาษาละติน** () เป็นสารานุกรมวิกิพีเดียที่จัดทำขึ้นในภาษาละติน สร้างขึ้นในเดือนพฤษภาคม ค.ศ. 2002 ณ เดือน  วิกิพีเดียภาษานี้มีบทความประมาณ  บทความ ในขณะที่เนื้อหาหลักทั้งหมดเป็นภาษาละติน แต่ผู้ใช้มักใช้ภาษาสมัยในการอภิปราย เนื่องจากมีความสะดวกกว่า เช่น ภาษาอังกฤษ, ภาษาฝรั่งเศส, ภาษาอิตาลี, ภาษาเยอรมัน หรือภาษาสเปน

นักวิชาการภาษาละตินมืออาชีพได้สังเกตเห็นการปรับปรุงอย่างค่อยเป็นค่อยไปในสารานุกรมนี้ Robert Gurval รายงานว่า "บทความเหล่านี้ดูดีมาก" ถึงแม้ว่าผู้มีส่วนร่วมบางคนเขียนภาษานี้ได้ไม่สมบูรณ์แบบ วิกิพีเดียภาษาละตินเป็นวิกิพีเดียภาษาแรกที่เขียนด้วยภาษาที่เลิกใช้งานแล้ว ส่วนภาษาอื่น ๆ อย่างวิกิพีเดียภาษาสลาวอนิกคริสตจักรเก่าสร้างขึ้นในภายหลัง

## ภาพ

Vicipaedia logo 2013.png|โลโกครบ 100,000 บทความ (18 ธันวาคม ค.ศ. 2013)


## อ้างอิง

## แหล่งข้อมูลอื่น

*  วิกิพีเดียภาษาละติน
*  วิกิพีเดียภาษาละติน รุ่นโทรศัพท์
* Anne Mahoney, "Vicipaedia Latina: Encyclopedia and Community" at *DCC: [[Dickinson College Commentaries]]*. Also published in *Classical Outlook* vol. 90 no. 3 (Spring 2015) pp.&nbsp;68–90

ละติน
วิกิพีเดียภาษาเตลูกู

**วิกิพีเดียภาษาเตลูกู** () เป็นสารานุกรมวิกิพีเดียที่จัดทำขึ้นในภาษาเตลูกู เริ่มสร้างเมื่อ 10 ธันวาคม ค.ศ. 2003 ณ วันที่ 28 สิงหาคม ค.ศ. 2016 วิกิพีเดียภาษานี้มี 65,048 บทความ ซึ่งอยู่ในอันดับ 5 ในวิกิพีเดียภาษากลุ่มอินเดีย เป็นรองเพียงภาษาฮินดี, อูรดู, ทมิฬ และเนวาร์

## อ้างอิง

## แหล่งข้อมูลอื่น
* วิกิพีเดียภาษาเตลูกู

เตลูกู
แนตจีโอแอดเวนเจอร์

**แนต จีโอ แอดเวนเจอร์** () เป็นช่องรายการเกี่ยวกับการผจญภัยนอกบ้าน ที่ออกอากาศในภูมิภาคเอเชีย ยุโรป และ ออสเตรเลีย โดยในประเทศไทยสามารถรับชมช่องรายการนี้ได้ ผ่านทาง ทรูวิชั่นส์ ช่อง 38

รายการที่ออกอากาศผ่านทางช่อง Nat Geo Adventure นั้นเกี่ยวข้องกับการผจญภัยนอกบ้าน, การท่องเที่ยวแนวผจญภัย รวมถึงเหตุการณ์สำคัญต่างๆ รอบโลก โดยตั้งแต่วันที่ 1 พฤษภาคม ปี ค.ศ. 2007 ช่องรายการได้ทำการเปลี่ยนชื่อจาก Adventure One เป็น **Nat Geo Adventure** ในทุกประเทศ

เมื่อเดือน พฤษภาคม พ.ศ. 2555 ที่ผ่านมา แนต จีโอ แอดเวนเจอร์ ได้ย้ายการออกอากาศไปที่ช่องของจีเอ็มเอ็ม แกรมมี่ แล้ว
## อ้างอิง

หมวดหมู่:ทรูวิชั่นส์
หมวดหมู่:สถานีโทรทัศน์
เขาชะเมา

**เขาชะเมา** อาจหมายถึง

* อุทยานแห่งชาติเขาชะเมา-เขาวง ในเขตจังหวัดระยองและจังหวัดจันทบุรี
* อำเภอเขาชะเมา จังหวัดระยอง
วิกิพีเดียภาษาอิดอ

thumb|ภาพโลโก้วิกิพีเดียภาษาอิดอ
**วิกิพีเดียภาษาอิดอ** เป็นสารานุกรมวิกิพีเดียที่จัดทำขึ้นในภาษาอิดอ ปัจจุบันวิกิพีเดียภาษาอิดอมีบทความมากกว่า 17,000 บทความ (กันยายน 2552)

## แหล่งข้อมูลอื่น
* วิกิพีเดียภาษาอิดอ

อิดอ
หม่อมลุดมิลา ทองใหญ่ ณ อยุธยา

**หม่อมลุดมิลา ทองใหญ่ ณ อยุธยา** หรือ **ลุดมิลา เซียร์เกเยฟนา บาร์ซูโควา** (; ) (28 กันยายน พ.ศ. 2433 — 14 ธันวาคม พ.ศ. 2523) เกิดที่เซนต์ปีเตอร์เบิร์ก มีเชื้อสายคอสแซค มาจากต้นตระกูลของปู่คืออีวาน ยาคอฟเลวิช บาร์ซูคอฟ ข้าราชการในราชสำนักของมหาจักรพรรดิถึงสามสมัย คือ ตั้งแต่พระเจ้าอเล็กซานเดอร์ที่ 2 พระเจ้าอเล็กซานเดอร์ที่ 3 จนถึงพระเจ้านิโคลัสที่ 2 สมเด็จพระอนุชาธิราช เจ้าฟ้าจักรพงษ์ภูวนาถ กรมหลวงพิษณุโลกประชานาถ ได้ทรงเรียกชื่อสำหรับภาษาไทยว่า **หม่อมมลิ**

หลังจากที่สมรสกับหม่อมเจ้าทองฑีฆายุ ทองใหญ่แล้ว ได้เดินทางมายังสยาม ในปี พ.ศ. 2454 เมื่ออายุได้ 21 ปี และได้พำนักอยู่ตลอดจนกระทั่งถึงอนิจกรรมเมื่อวันที่ 14 ธันวาคม พ.ศ. 2523 สิริอายุ 90 ปี

## โอรสและธิดา
หม่อมลุดมิลา มีโอรสและธิดากับหม่อมเจ้าทองฑีฆายุ ทองใหญ่ เป็นชายสอง หญิงสอง คือ
# หม่อมราชวงศ์จักรทอง ทองใหญ่ (พ.ศ. 2456-2541) เสกสมรสกับศาสตราจารย์ ท่านผู้หญิงนพคุณ ทองใหญ่ ณ อยุธยา (นามเดิม โนะบุโกะ ทะกะกิ) มีบุตร 4 คน
# หม่อมราชวงศ์ผ่องลักษณ์ ทองใหญ่ เสกสมรสกับหม่อมเจ้าปิยะรังสิต รังสิต มีธิดา 1 คน
# หม่อมราชวงศ์พักตร์พริ้ง ทองใหญ่ (พ.ศ. 2459-2551) สมรสกับหม่อมราชวงศ์คึกฤทธิ์ ปราโมช มีบุตร 2 คน
# หม่อมราชวงศ์สิงคธา ทองใหญ่ สมรสกับวิเวียน ทองใหญ่ ณ อยุธยา มีบุตร 2 คน

#### เครื่องราชอิสริยาภรณ์

## อ้างอิง
* เกิดวังปารุสก์ ประพันธ์โดยพระเจ้าวรวงศ์เธอ พระองค์เจ้าจุลจักรพงษ์ สำนักพิมพ์ River Books ,ISBN 974-8225-22-4

ลุดมิลา
หมวดหมู่:ชาวรัสเซียในประเทศไทย
ลุดมิลา
หมวดหมู่:ณ อยุธยา
หมวดหมู่:บุคคลจากเซนต์ปีเตอส์เบิร์ก
เจนเทิ่ล วอร์ดส์

**เจนเทิ่ล วอร์ดส์** () เป็นซิงเกิลที่ 9 ของคุมิ โคดะในรูปแบบแม็กซี่ซิงเกิล  วางจำหน่ายเมื่อวันที่ 10 ธันวาคม พ.ศ. 2546  เปิดตัวสัปดาห์แรกในอันดับที่ 15 ของออริกอนชาร์ต  โดยมียอดขายรวมประมาณ 27,164 แผ่น  เพลง Gentle Words เป็นเพลงประกอบโฆษณายารักษาโรคไซนัสของซาโต้เฮลท์แคร์

## รายชื่อเพลง

# Gentle Words  
# Without Your Love 
# 最後の雨 
# Gentle Word(Instrumental)  
# Without Your Love(Instrumental)  
# 最後の雨(Instrumental)  

## ชาร์ต
;ออริกอนชาร์ต (ในญี่ปุ่น)

## อ้างอิง

หมวดหมู่:ซิงเกิลในปี พ.ศ. 2546
หมวดหมู่:เพลงญี่ปุ่น
หมวดหมู่:เพลงของคูมิ โคดะ
คัมวิธมี

**คัม วิธ มี** () เป็นซิงเกิลที่ 8 ของคุมิ โคดะในรูปแบบแม็กซี่ซิงเกิลขนาด 12 ซม. และ 12 นิ้ว  วางจำหน่ายเมื่อวันที่ 27 สิงหาคม พ.ศ. 2546  เปิดตัวสัปดาห์แรกในอันดับที่ 14 ของออริกอนชาร์ต  โดยมียอดขายรวมประมาณ 42,000 แผ่น  เพลง COME WITH ME เป็นเพลงประกอบโฆษณาเยลลี่ของบริษัทโชยะอุเมะชู  แล้วก็ยังมีเพลง real Emotion กับเพลง 1000の言葉 เวอร์ชันภาษาอังกฤษเป็นเพลงหน้าบี  โดยที่เพลง real Emotion กับเพลง 1000の言葉 เวอร์ชันภาอังกฤษที่ประกอบเกมไฟนอลแฟนตาซี X-2นั้น  เป็นผลงานของวง Sweetbox

มิวสิกวิดีโอเพลง COME WITH ME ถ่ายทำที่ประเทศไทย  โดยเนื้อเรื่องเป็นเรื่องราวเกี่ยวกับชายสองคนอยากเข้าไปดูการแสดงของคุมิ โคดะบริเวณชายหาดที่เต็มไปด้วยนักท่องเที่ยวที่มาในงานสังสรรค์

## รายชื่อเพลง

### ซีดีปกติ
# COME WITH ME /Original Mix
# real Emotion /English Ver.
# 1000の言葉 /English Ver.
# real Emotion /DJ MSK Remix
# 1000の言葉 /DJ 19 Remix
# COME WITH ME /Instrumental

### ซีดี 12 นิ้ว
# COME WITH ME /Original Mix
# real Emotion /DJ MSK Remix
# 1000の言葉 /DJ 19 Remix

## ชาร์ต
;ออริกอนชาร์ต (ในญี่ปุ่น)

หมวดหมู่:ซิงเกิลในปี พ.ศ. 2546
หมวดหมู่:เพลงญี่ปุ่น
หมวดหมู่:เพลงของคูมิ โคดะ
เรือหลวงพระร่วง

**เรือหลวง''พระร่วง*** เป็นเรือหลวงลำแรกในประวัติศาสตร์ไทย ซึ่งข้าราชการและประชาชนผู้มีความจงรักภักดีต่อพระบาทสมเด็จพระมงกุฏเกล้าเจ้าอยู่หัว เรี่ยไรทุนทรัพย์ซื้อเรือรบถวายเป็นราชพลี [[พระบาทสมเด็จพระมงกุฎเกล้าเจ้าอยู่หัว]] จากการจัดตั้งจัดตั้ง [[ราชนาวีสมาคมแห่งกรุงสยามในพระบรมราชูปถัมภ์]] (The Royal Navy League of Siam) ขึ้นเมื่อวันที่ 5 พฤศจิกายน พ.ศ. 2457 ซึ่ง[[พระบาทสมเด็จพระมงกุฎเกล้าเจ้าอยู่หัว]]ทรงมีความยินดีและเห็นชอบ ได้ทรงพระกรุณาโปรดเกล้า ฯ พระราชทานนามเรือนี้ว่า *'"พระร่วง"*' อันเป็นสิริมงคลตามวีรกษัตริย์อันเป็นที่นับถือของชาวไทยทั่วไป

รัชกาลที่ 6 ทรงพระราชทานพระราชทรัพย์ส่วนพระองค์เป็นจำนวน 80,000 บาท และพระบรมวงศานุวงศ์และข้าราชการได้พร้อมใจกันออกทุนเรี่ยไรถวาย เมื่อครั้งจัดงาน[[พระราชพิธีทวีธาภิเษกในรัชกาลที่ 5]] ซึ่งยังเหลือจากการใช้จ่ายเป็นจำนวนเงิน 116,324 บาท ทั้งยังได้รับพระมหากรุณาธิคุณจาก[[สมเด็จพระศรีพัชรินทราบรมราชินีนาถ]] ซึ่งโปรดเกล้า ฯ พระราชทานทรัพย์อีกเป็นจำนวนเงิน 40,000 บาท เมื่อรวมกับเงินที่เรี่ยไรทั่วพระราชอาณาจักร ได้จำนวนรวมทั้งสิ้น 3,514,604 บาท 1 สตางค์ ในปี พ.ศ. 2463

นายพลเรือโท [[กรมหลวงชุมพรเขตรอุดมศักดิ์|พระเจ้าพี่ยาเธอ กรมหมื่นชุมพรเขตรอุดมศักดิ์]] ทรงได้รับแต่งตั้งเป็นข้าหลวงพิเศษออกไปจัดซื้อเรือในภาคพื้น[[ยุโรป]]พร้อมด้วยนายทหารอีก 5 นาย คณะข้าหลวงพิเศษตรวจการซื้อเรือในภาคพื้นยุโรปชุดนี้โดยได้คัดเลือกเรือพิฆาต "เอชเอ็มเอส เรเดียนท์" (*HMS Radiant'') ของบริษัทธอร์นิครอฟท์ (Thornycroft Co.) สร้างที่ เมืองเซาแธมป์ตัน สหราชอาณาจักร ซึ่งเห็นว่าเหมาะสมแก่ความต้องการของกองทัพเรือและเป็นเรือที่ต่อขึ้นเมื่อวันที่ 5 พฤศจิกายน พ.ศ. 2459 ในระหว่างสงครามโลกครั้งที่ 1 ครั้นสงครามยุติลงเมื่อ พ.ศ. 2461 อังกฤษจึงยินดีขาย คณะข้าหลวงพิเศษได้ตกลงซื้อเรือลำนี้เป็นเงิน 200,000 ปอนด์ ส่วนเงินที่เหลือจากการซื้อเรือนั้นได้พระราชทานให้แก่กองทัพเรือไว้สำหรับใช้สอย  เรือลำนี้เดินทางจากสหราชอาณาจักรเข้ามาถึงประเทศสยามเมื่อวันที่ 7 ตุลาคม พ.ศ. 2463

## สมรรถนะของเรือหลวงพระร่วง
สมรรถนะของเรือหลวงพระร่วงมีดังนี้ คือ มีระวางขับน้ำ 1,046 ตัน ความยาวตลอดลำ 83.57 เมตร ความกว้างสุด 8.34 เมตร กินน้ำลึก 4 เมตร อาวุธปืน 102 ม.ม. 3 กระบอก ปืน 76 ม.ม. 1 กระบอก ต่อมาติดปืน 40 ม.ม. 2 กระบอก ปืน 20 ม.ม. 2 กระบอก มีตอร์ปิโด 21 นิ้ว 4 ท่อ มีรางปล่อยระเบิดลึก และมีแท่นยิงปืนระเบิดลึก 2 แท่น เครื่องจักรเป็นแบบไอน้ำแบบ บี.ซี. เกียร์ เทอร์ไบน์ จำนวน 2 เครื่อง ใบจักรคู่ กำลัง 29, 000 แรงม้า ความเร็วสูงสุด 35 น นอต ความเร็วมัธยัสถ์ 14 นอต รัศมีทำการเมื่อความเร็วมัธยัสถ์ 1,896 ไมล์ ทหารประจำเรือ 135 คน

## อ้างอิง

* เรือหลวงพระร่วง 

พระร่วง
Radiant
หมวดหมู่:เรือพิฆาตของสหราชอาณาจักรในสงครามโลกครั้งที่หนึ่ง
พระร่วง
พระร่วง
หมวดหมู่:ผลที่ตามมาหลังสงครามโลกครั้งที่หนึ่งในประเทศไทย
หมวดหมู่:ความสัมพันธ์ทางการทหารไทย–สหราชอาณาจักร
สาธารณรัฐโปแลนด์

**สาธารณรัฐโปแลนด์** () สามารถหมายถึง
* *สาธารณรัฐโปแลนด์ที่ 1* (ชื่อที่ให้ย้อนหลังของ เครือจักรภพโปแลนด์–ลิทัวเนีย)
* สาธารณรัฐโปแลนด์ที่ 2
* สาธารณรัฐประชาชนโปแลนด์
* สาธารณรัฐโปแลนด์ที่ 3
สาธารณรัฐฮังการี

**สาธารณรัฐฮังการี** () สามารถหมายถึง
* สาธารณรัฐฮังการีที่ 1 (1918–1920)
* สาธารณรัฐฮังการีที่ 2 (1946–1949)
* สาธารณรัฐฮังการีที่ 3 (1989–ปัจจุบัน)
รัฐสมาชิกสหภาพยุโรป

thumb|300px|รัฐสมาชิกสหภาพยุโรป
**รัฐสมาชิกสหภาพยุโรป** () คือประเทศใดประเทศหนึ่งใน 27 ประเทศที่ได้เข้าร่วมเป็นสมาชิกสหภาพยุโรป ตั้งแต่การก่อตั้งประชาคมถ่านหินและเหล็กกล้าแห่งยุโรป () เป็นต้นมา เดิมทีประเทศก่อตั้งมีเพียง 6 ประเทศ ซึ่งได้มีการขยายสมาชิกทั้งสิ้น 6 ครั้ง โดยที่ครั้งที่ใหญ่ที่สุดเกิดเมื่อวันที่ 1 พฤษภาคม พ.ศ. 2547 ที่มีรัฐสมาชิกเข้าร่วมกว่า 10 ประเทศ ปัจจุบันสหภาพยุโรปประกอบด้วยประเทศ 21 สาธารณรัฐ, 5 ราชอาณาจักร และ 1 ราชรัฐ

การเพิ่มโรมาเนียและบัลแกเรียเข้าเป็นสมาชิกในปี พ.ศ. 2550 รวมทั้งโครเอเชียในปีพ.ศ. 2556 ทำให้ปัจจุบันสหภาพยุโรปมีรัฐสมาชิกทั้งสิ้น 27 ประเทศ การต่อรองและเจรจาให้ประเทศอื่นๆ เข้าเป็นสมาชิกยังคงดำเนินการอยู่เรื่อยๆ ขั้นตอนการขยายสหภาพยุโรปนี้บางครั้งเรียกว่าการรวมกลุ่มยุโรป ก่อนที่จะเข้าเป็นสมาชิกสหภาพยุโรปได้นั้น ประเทศนั้นจะต้องผ่านเงื่อนไขทางเศรษฐกิจและการเมืองที่รู้จักกันดีในชื่อ "เกณฑ์โคเปนเฮเกน" ซึ่งกำหนดไว้ว่าประเทศที่มีสิทธิเข้าเป็นสมาชิกจะต้องเป็นรัฏฐาธิปัตย์ ปกครองด้วยระบอบประชาธิปไตย มีองค์กรที่ส่งเสริมสิทธิเสรีภาพและเคารพต่อกฎหมาย ภายใต้สนธิสัญญาสหภาพยุโรป การขยายสหภาพยุโรปต้องขึ้นอยู่กับข้อตกลงของแต่ละรัฐสมาชิกและผ่านการรับรองจากสภายุโรปอีกด้วย

## รายชื่อประเทศสมาชิก

;Notes


## อดีตประเทศสมาชิก

;Notes


## อ้างอิง
thumb|upright=1.35|ลำดับเหตุการณ์การขยายสหภาพยุโรป

หมวดหมู่:รัฐสมาชิกสหภาพยุโรป
สหภาพยุโรป
โลมามหาสมุทร

thumb|ครีบหลังของโลมามหาสมุทร
**โลมามหาสมุทร** หรือ **โลมาทะเล** () เป็นวงศ์ของสัตว์เลี้ยงลูกด้วยนมในอันดับสัตว์กีบคู่ในอันดับฐานวาฬและโลมา (Cetacea) ใช้ชื่อวงศ์ว่า Delphinidae

โลมามหาสมุทร จัดเป็นวาฬมีฟัน (Odontoceti) เป็นโลมาวงศ์ที่เป็นที่รู้จักกันเป็นอย่างดีที่สุด มีรูปร่างลักษณะคล้ายกับโลมาทั่วไป คือ มีขนาดลำตัวใหญ่แต่เพรียวยาวคล้ายตอร์ปิโดหรือทรงกระสวย มีครีบและหางใช้สำหรับว่ายน้ำ ครีบหางเป็นแผ่นแบนในแนวนอน ใช้สำหรับว่ายในแนวขึ้นลง

ลักษณะเด่นของโลมามหาสมุทร คือ ครีบหลังมีลักษณะยาวและโค้งไปทางด้านหลังเหมือนคลื่น ส่วนจมูกโดยมากจะแหลมยาวเหมือนปากขวด แต่ก็มีบางสกุล บางชนิดที่กลมมนเหมือนบาตรพระหรือแตงโม ทุกชนิดเป็นสัตว์กินเนื้อที่ไล่ล่าสัตว์น้ำชนิดต่าง ๆ เป็นอาหาร โดยเฉพาะปลาขนาดเล็ก ๆ เช่น ปลาซาร์ดีน, ปลากะตัก หรือปลาแฮร์ริ่ง แต่ก็มีบางชนิดที่มีขนาดใหญ่ สามารถล่าสัตว์อย่างอื่น เช่น นกเพนกวิน, นกทะเล, แมวน้ำ, สิงโตทะเล เป็นอาหารได้ มีฟันแหลมคมเรียงตามยาวในปาก ระหว่าง 100-200 ซี่

มีพฤติกรรมอยู่รวมเป็นฝูง บางฝูงอาจอยู่รวมกันได้หลายร้อยตัวและอาจถึงพันตัว กระจายพันธุ์ทั่วไปในทะเลเปิด, มหาสมุทรต่าง ๆ โดยเฉพาะในเขตร้อนและเขตอบอุ่น แต่ก็มีบางชนิดเช่นกันที่ปรับตัวให้อาศัยในน้ำกร่อยและน้ำจืดสนิทได้ เช่น ปากแม่น้ำ, ป่าชายเลน หรือแม้แต่ในทะเลสาบน้ำจืด หรือแม่น้ำสายใหญ่ เป็นสัตว์ที่ชาญฉลาด มีอุปนิสัยขี้เล่น ร่าเริง ชอบเล่นสนุก ด้วยการว่ายน้ำแข่งกัน กระโดดขึ้นเหนือน้ำ หรือว่ายแข่งกับไปเรือของมนุษย์ มีการติดต่อสื่อสารกันด้วยส่งคลื่นเสียงใต้น้ำด้วยระบบเอคโคโลเคชั่นหรือโซนาร์ ในความถี่ระหว่าง 80-200 เฮิรตซ์

โลมามหาสมุทร ขนาดเล็กที่สุด คือ โลมาฮาวี่ไซด์ มีความยาวเพียง 1.2 เมตร น้ำหนักเพียง 40 กิโลกรัม และขนาดที่ใหญ่ที่สุด คือ วาฬเพชฌฆาต ที่มีความยาวเกือบ 10 เมตร น้ำหนักกว่า 10 ตัน  

## การจำแนก
โลมามหาสมุทร แบ่งออกเป็นสกุลต่าง ๆ ได้ 17 สกุล ปัจจุบันแบ่งออกได้เป็น 39 ชนิด นับเป็นวงศ์ที่มีจำนวนสมาชิกมากที่สุดของอันดับวาฬและโลมานี้ โดยชนิดใหม่ล่าสุดที่ได้รับการอนุกรมวิธาน คือ โลมาบูร์รูนาน พบกระจายพันธุ์ในออสเตรเลีย เพิ่งได้รับการยอมรับว่าเป็นชนิดใหม่ในปี ค.ศ. 2011

*สกุล
***[[Cephalorhynchus]]* 
***[[Delphinus (genus)|Delphinus]]* 	 
***[[Feresa]]* 	 
***[[Grampus]]*	 
***[[Lagenodelphis]]* 	 
***[[Lagenorhynchus]]* 	 
***[[Globicephala]]* 	 
***[[Lissodelphis]]* 
***[[Orcaella]]* 	 
***[[Orcinus]]*  
***[[Peponocephala]]*  
***[[Pseudorca]]* 	 
***[[Sotalia]]* 	 
***[[Sousa]]*  
***[[Stenella]]* 	 
***[[Steno]]* 	 
***[[Tursiops]]*

*ที่สูญพันธุ์ไปแล้ว
** † *[[Australodelphis]]*
** † *[[Etruridelphis]]*

## อ้างอิง

* 
*  Site sur les differents orques et leur mode de reproduction évitant la consanguinité. 

## แหล่งข้อมูลอื่น

หมวดหมู่:โลมา
หมวดหมู่:โลมามหาสมุทร